võim loomi aheldas kui kuri taud  vaim aga vabanes ja kätte jäi vaid raud  taas leidub võimalusi, hetki ilusaid  kui pole nii, siis seda täna vaid      Näe kohtunik kes punasega vehib  objekti nägu õnnetuks on kistud  trofeed ta kappi tänagi ei ehi  ja sööte liialtki on läbi lastud    võid kaotada sa võidupunktid kallid  võib väljak olla sädelev, või hall  kuid küsimus on kas  sa oled valmis  kui postist sinu ette põrkab pall      Ma pingsalt teleriga pean silmsidet  mul panused on tehtud juba ammu  kuid vastasteski omal jaol on pidet  mind muretsema paneb nende kangus    ja söödu pikema nüüd sihib kaitsetugi  kuid keskel tunda annab opositsioon  siis kaunis töötlus emotsioone kruvib  löök siiski läheb mööda meeter, pool    kui tulemust aeg kokku hakkab võtma  heast kollist vastane ja  kaotust seedib  ma oma vaatepostil rahulikult rõkkan  kõik läinud on just nagu mulle meeldib      On palju mänge palju olukordi  ja palju palle löödud posti, küljevõrku  ja palju nähtud nägu kurba, morni  sest üha antud sööte, liiga nõrku    kuid ebaõige näib te küsimus  et miks ma väravat ei löönud, siis  kui tiimil kaotus ette terendus  - mind väljakule ju ei lastudki      Mäng kestab tõsine ja  ilmastik on soodus  kui mingit erinevust suurt siin olla saab  pall püsib ümar küll, me lihastes on toonus  me aina liigutame, jala all on gaas    nüüd liigub ette pall ma spurdin nagu hirv  ja hoobilt vasakuga pallile siis raban  oh näeks nüüd ometi ka väravat mu silm  ma olin harjutanud ning ma olin vaba      Ei naiselikkus sugukandjat rõhu  vaid kõrgilt lehvima lööb tema lipp  kui pallides ta võidab trimmis kõhu  ent mõttel sel  on kõrgemgi veel tipp    eks söakusest see lugu annab mõista  kui platsil ringi triblab Punktihai  see beibena ei lase temal paista  on hoopis teisest puust ju tema vaim    on Fauna Fiimeilitel vägev allikas  kus naise üles tõstab vesi sorav  on kahe poole liit me Millimallikas  ning yin plus yang see võrdub Koopaorav    Eks tüdinenud olnd ka Lõvitüdruk  sest sugupoole vajumisest kreeni  ehk leebub kord ka mehest pallivõlur  Küll  vapruspreemia Fauna _Fiimeil_ teenib      Öös kostab hundi ulgu  on karu sattund sulgu  meid tabanud on turm  on nugis löödud auti  ja lehmal napib vauhti  jalgpall on julm    kesk kõdunenud lehti  meil raskelt ära tehti  nüüd nutune on koon  küll vaikselt nagu vari  üks valmiv karusmari  kui eemal seisab loom    on läbi saanud hooaeg  ja nähtud hirmus vaev  nüüd jõudu kogume  meid ootab  liiga kolm  kuid karvadel on tolm  kas enam jõuame?    siis aga praksab oks  ning peatub palliloks  ja vakatab kõik jutt  ööst astub lagedale  nii tõsine ja kale  must väike vesimutt    seab instrumendid korda  ja ühtelugu kordab:  "on ümmargune pall  -ja väljak kandiline  seal olla imeline"  taas käima läheb trall      Pall tuhisedes mis on jagand hoope  ja tihti võrku sättind unele  end  raskest löögist mille siht ei lookle  kui vinte just ei vooli jänene    see pall on paljudele mõtte alus  kui elu liikleb nendel koolis töös  ja korvipallureid on ikka jalus  kel pimeduses oid on nagu öös    eks päiksena ta taevavõlvil särab  kus kõrgustesse viind legendi käed  on tema nagu Baggio kelle pärast  on ikka võitmas heledamad väed    ei eksitust see palli nimes ole  kui poste tabab ta justnagu pomm  kes platsil teda kätleb see  on kole  PALL JALGADELE - see ta tõesti on.      Jänes see lõi värava  ja kuigi vastu löödi  on siiski hea et tegi ta  nõnda täpse löögi    nüüd midagi jääb sõelale  mida hinges hoida  ja mõeldes oma elule  see rahulik võib näida.